b'\n_START_ARTICLE_\nMaisavarre radarstasjon\n_START_PARAGRAPH_\nMaisavarre radarstasjon var en norsk, milit\xc3\xa6r radarstasjon som l\xc3\xa5 n\xc3\xa6r svenskegrensen p\xc3\xa5 fjelltoppen Maisavarre i Bardu kommune. Radarstasjonen ble bygget p\xc3\xa5 over 1000 meters h\xc3\xb8yde med NATO-midler og var operativ i 1972. I 1998 ble stasjonen tatt ut av operativ drift. Anlegget ble revet vinteren 2008/2009. Den tidligere helikopterplattformen, en ringmur av naturstein, er bevart som minne om den tidligere virksomheten.'